Τόμας Ραβέλι

Ο Τόμας Ραβέλι (σουηδικά: Thomas Ravelli) (γενν. 13 Αυγούστου 1959) είναι Σουηδός πρώην επαγγελματίας ποδοσφαιριστής, ο οποίος αγωνιζόταν ως τερματοφύλακας  Η 21χρονη επαγγελματική του σταδιοδρομία συνδέθηκε σχεδόν αποκλειστικά με τις Έστερς ΙΦ και ΙΦΚ Γκέτεμποργκ, μετ τις οποίες εμφανίστηκε συνδυαστικά σε 416 αγώνες της Άλσβενσκαν. Ο Ραβέλι ήταν ο παίκτης με τις περισσότερες συμμετοχές για την Εθνική Σουηδίας για αρκετά χρόνια και εκπροσώπησε τη χώρα στα Παγκόσμια Κύπελλα του 1990 και του 1994 και στο Ευρωπαϊκό Πρωτάθλημα του 1992.

Σταδιοδρομία σε συλλόγους 
Ο Ραβέλι γεννήθηκε στο Βέστερβικ, αλλά μεγάλωσε στο Βίμερμπι, όπου έζησε τα πρώτα πέντε χρόνια της ζωής του. Σε επίπεδο συλλόγων έπαιξε για την Έστερς ΙΦ και την ΙΦΚ Γκέτεμποργκ, κερδίζοντας τρία πρωταθλήματα Άλσβενσκαν κατά τη διάρκεια της δεκαετούς θητείας του στην Έστερ πριν υπογράψει για τη δεύτερη το 1989, σε ηλικία 29 ετών.

Με την Γκέτεμποργκ, ο Ραβέλι κατέκτησε άλλα έξι πρωταθλήματα και το μοναδικό του Κύπελλο Σουηδίας. Το 1998, ήδη 39 ετών, εντάχθηκε στην Τάμπα Μπέι Μιούτινι του Μέιτζορ Λιγκ Σόκερ, κλείνοντας την καριέρα του την επόμενη χρονιά με την Έστερ. Συνολικά, έπαιξε σε σχεδόν 600 επίσημους αγώνες ως επαγγελματίας.

Εθνική ομάδα 
Η διεθνής καριέρα του Ραβέλι διήρκεσε σχεδόν δύο δεκαετίες, ξεκινώντας το 1981. Έπαιξε στο Παγκόσμιο Κύπελλο του 1990, στο Ευρωπαϊκό Πρωτάθλημα του 1992 και στο Παγκόσμιο Κύπελλο του 1994, με τη Σουηδία να τερματίζει 3η στην τελευταία διοργάνωση, και συμμετείχε συνολικά σε 143 αγώνες. Ο ημιτελικός του Παγκοσμίου Κυπέλλου του 1994 εναντίον της Βραζιλίας ήταν ο 116ος αγώνας του Ραβέλι για τη Σουηδία, ξεπερνώντας το ρεκόρ συμμετοχών του Μπιορν Νόρντκβιστ.

Είναι γνωστός για το ότι απέκρουσε δύο πέναλτι κατά τη διάρκεια της διαδικασίας πέναλτι εναντίον της Ρουμανίας στον προημιτελικό αγώνα του Παγκοσμίου Κυπέλλου του 1994, συμπεριλαμβανομένου ενός στον «ξαφνικό θάνατο» από τον Μιόντραγκ Μπελοντέντιτσι (νίκη 5–4). Αυτό το κατόρθωμα τον οδήγησε στο να τερματίσει 2ος για το Βραβείο Τερματοφύλακα της Χρονιάς και επίσης ονομάστηκε από το France Football ως ο 7ος καλύτερος παίκτης στην Ευρώπη.

Προσωπική ζωή 
Ο δίδυμος αδερφός του Ραβέλι, Αντρέας, ήταν επίσης ποδοσφαιριστής. Ο πατέρας τους, ο Δρ. Πέτερ Ραβέλι, ήταν Αυστριακός μετανάστης ιταλικής καταγωγής, ο οποίος μετακόμισε στη Σουηδία το 1952 και τα αδέρφια έπαιξαν μαζί στην Έστερ και στην εθνική ομάδα.

Ο Ραβέλι συμμετείχε ως χορευτής στο Let's Dance 2019, που μεταδόθηκε από το TV4.

Στατιστικά σταδιοδρομίας

Με συλλόγους

Με εθνική

Διακρίσεις 
Έστερς

 Άλσβενσκαν: 1978, 1980, 1981

Γκέτεμποργκ

 Άλσβενσκαν: 1990, 1991, 1993, 1994, 1995, 1996
 Κύπελλο Σουηδίας: 1991

Σουηδία

 Παγκόσμιο Κύπελλο:  μετάλλιο 1994

Ατομικές

 Σουηδός Ποδοσφαιριστής της Χρονιάς: 1981
 Σουηδός Τερματοφύλακας της Χρονιάς: 1995, 1997
 ΔΟΙΣΠ Καλύτερος Τερματοφύλακας του Κόσμου: Αργυρή Μπάλα 1994, Χάλκινη Μπάλα 1995

Παραπομπές

Εξωτερικοί σύνδεσμοι 
 
 

Σουηδοί ποδοσφαιριστές
Τερματοφύλακες ποδοσφαιριστές
Σουηδοί ιταλικής καταγωγής
Ποδοσφαιριστές Εθνικής Σουηδίας Κ18
Ποδοσφαιριστές Εθνικής Σουηδίας Κ21
Ποδοσφαιριστές Εθνικής Σουηδίας
FIFA Century Club
Ποδοσφαιριστές Παγκοσμίου Κυπέλλου 1990
Ποδοσφαιριστές Ευρωπαϊκού Πρωταθλήματος 1992
Ποδοσφαιριστές Παγκοσμίου Κυπέλλου 1994
Ποδοσφαιριστές Έστερς ΙΦ
Ποδοσφαιριστές Άλσβενσκαν
Ποδοσφαιριστές ΙΦΚ Γκέτεμποργκ
Ποδοσφαιριστές Σούπερεταν
Ποδοσφαιριστές Τάμπα Μπέι Μιούτινι
Ποδοσφαιριστές Μέιτζορ Λιγκ Σόκερ
Ξένοι ποδοσφαιριστές στις Ηνωμένες Πολιτείες Αμερικής
Σουηδοί ποδοσφαιριστές στο εξωτερικό
Δίδυμοι αθλητές